《次韵崇福老泽南洲》
宋代·陈著

邯郸枕上梦回身，景照窗前醉卧人。
山别是天迟放晚，鸟知何世早呼春。
乾坤大事三缄外，湖海清交一笑新。
山去莫嫌来往密，免教云树两驰神。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。